Document ID: /roh_data/filtered/fineweb-2-filterrobots_roh.jsonl.gz/7906

Avon passa in onn han nov chantuns, tranter quests era il Grischun, terminà lur collavuraziun per introducir il votar electronic. Pervi da gronds dubis davart la segirtad da l' e-voting n'aveva la Confederaziun betg lubì questa pussaivladad per las elecziuns 2015. Il project na saja betg mess sin glatsch, sincerescha il chancelier chantunal, Claudio Riesen.
Il mument dettia dus purschiders che hajan in sistem ch'adempleschia las pretensiuns da segirtad da la Confederaziun: il chantun Genevra e la Posta. Il chantun Son Gagl è sa decidì per il sistem da Genevra che custa 1,8 milliuns francs. Il sistem da la Posta avess custà 2,4 milliuns francs.
RR actualitad bunura 06:00